

**Tervezésmódszertan előadás tematika és ütemterv**

**összehangolva a Középülettervezés-2. tárgy tematikájával**

**2018. tavaszi szemeszter**

**BME Építészmérnöki Kar Középülettervezési Tanszék**

A tárgy előadója: Balázs Mihály DLA építész, egyetemi tanár

A tárgy jellege: kötelező

A tárgy órarendi kimérete: heti 2 óra előadás

Tárgyfelvétel: az előtanulmányi rend előírásai szerint

Az órák időpontja: az alábbi táblázatban jelölt napokon 10:15 - 12:00 óra között

Az előadások helye: K275.

Kari Órarend szerinti követelmény formája: TVSZ 113. § szerinti félévközi érdemjegy

|  |  |  |
| --- | --- | --- |
| hét | időpont | közép-2. gyakorlat heti témája |
| **tervezésmódszertan előadás témája** |

|  |  |  |
| --- | --- | --- |
| 1 | feb.05. | nyitóelőadás, téma és helyszín ismertetése (helyszíni séta február 11.-e, tankörönkénti szervezésben) |
| **feb.08.** | **1. A tervezés elvi alapjai + a helyszíni elemzés szempontjai** |
| 2 | feb.12. | a helyszín és funkció elemzés és feldolgozása: beépítés, utcakép, sziluett, terep, növényzet és az első válaszkereső gesztusok, épület helyfoglalása (esetleg órai munka zh keretében) |
| **feb.15.** | **2. A tervezés gyakorlati menete\_kérdésfeltevés + a funkcióelemzés szempontjai** |
| 3 | feb.19. | funkcióelemzés – előképekkel a választott tervezési feladattal összefüggésben és válaszkereső gesztusok |
| **feb.22.** | **3. A tervezés gyakorlati menete\_megismerés + a személyes építészeti program** |
| 4 | feb.26. | terv első összerajzolása m=1:500-as léptékben a tervezési koncepció bemutatása, épület területfoglalásával, környezeti kapcsolataival, utcaképpel (koncepcióterv) |
| **már.01.** | **4. A tervezés gyakorlati menete\_megoldás + koncepcióterv készítésének szempontjai** |
| 5 | már.05. | különböző tervezési eszközök használata: szöveg (a koncepció pontosítása műleírás pontosításának segítségével) |
| **már.08.** | **5. Rész és egész viszonya + léptékváltások, fókusz egy részletre \_ vendég Karácsony Tamás** |
| 6 | már.12. | különböző tervezési eszközök használata: modell, az épület tereinek és térkapcsolatainak vizsgálata. (koncepcióterv pótlása) |
| már.15. | Nemzeti Ünnep |
| 7 | már. 19-23. | vázlattervi hét |
| 8 | már.26. | terv második összerajzolása: eltérő alaprajzok, jellemző metszetek, összes homlokzat m=1:200-as léptékben, makett m=1:500, leírás (vázlatterv) |
| **már.29.** | **6. Közösségi tervezés, szolidáris építészet \_ vendég Kemes Balázs** |
| 9 | ápr.3-6. | **tavaszi szünet** |
| 10 | ápr.09. | Vázlatterv tanulságainak átbeszélése. A funkcióval, hellyel, léptékkel kapcsolatosan felmerülő kérdések tisztázása, meglevő példákon keresztül történő bemutatása. |
| **ápr.12.** | **7. Az építészeti rajz + az építészeti eszköztár (szöveg, rajz, modell) \_ Falvai Balázs és Török Dávid** |
| 11 | ápr.16. | építészeti részletek: a házak vizsgálata, anyagok, síkok, kialakítások figyelembevételével, m=1:50-es jelleg rajzzal (pótvázlatterv) |
| **ápr.19.** | **8. PREZI \_ Somlay-Fischer Ádám** |
|  | ápr.21.szom |  |
| 12 | ápr.23. | pontosítás, finomhangolás: leírás, beépítés, alaprajz, metszet, homlokzat, tömegvázlat, modell, m 1:200 |
| **ápr.26.** | **9. Parametrikus építészet \_ Botzheim Bálint** |
| 13 | **máj.03.** | **10. Építészet és kommunikáció \_ Somogyi Krisztina** |
| 14 | máj.07. | Tervek végső átnézése. Munkarészek végigbeszélése. Konzultáció. |
| **máj.10.** | **11. Összefoglaló előadás** |

**Tantárgykövetelmények**

Az előadások legalább 70 %-án való részvétel kötelező, a TVSZ 105.§ szerint, katalógus: bármely előadás kezdetén vagy végén lehet

A félévközi érdemjegy megszerzése az alábbi A) vagy B) alternatívák szerint lehetséges:

A) **Tanulmány** megírásával, melynek tartalmi és formai követelményei az alábbiak:

A tanulmány témája

A Középülettervezés-2. tárgy keretén belül készített terv építészeti koncepciójának szöveges/rajzos kifejtése. Amennyiben egy hallgatónak az adott szemeszterben nincs felvett tervezési tárgya, úgy a Lakóépülettervezés-2. tárgy keretében készített tervét kell alapul venni.

A tanulmány terjedelme

30 ezer karakternyi felület (kb.10 db. a/4 oldal), ezen belül kb. 50-50 % arányban rajz és szöveg legyen.

A tanulmány ajánlott szerkezete

1. motiváció / miért ezt a témát és helyet választottam, mi érdekel ebben leginkább, mik a tervvel kapcsolatos elvárásaim

2. hely és előképek elemzése

3. kiválasztott mértékadó példák, előképek, rövid indoklással

4. következtetések, a tanulságok beépülése a saját tervbe (anyag, forma, szerkezet összefüggései, érvek és ellenérvek)

A tanulmány formája

A Tanulmányt nyomtatva és pdf formátumban is be kell beadni. Tömörített pdf formátum feltöltését kérjük egy tetszőleges egyéni tárhelyre, majd annak linkjét (elérhetőségét) megnevezni és e-mailben elküldeni: karacsony.r(kukac)kozep.bme.hu

\_fájl mérete max. 1 Mb

\_fájl elnevezése (kötelezően, ékezetek nélkül!): vezeteknev\_keresztnev\_tmt2018

\_a címoldalon feltüntetendő adatok: név, neptunkód, dátum, a tanulmány tárgyának megnevezése

A tanulmány beadásának határideje

A vázlattervi hét után március 29-én.

Póthatáridő a pótlási héten május 24-én.

B) **Tervezési napló** benyújtásával

A napló a félév során folyamatosan készül és terjedelme legalább 20 db. a/4 oldalnyi. Beadás előtt szignáltatni szükséges a műteremvezető konzulenssel. Az eredeti tervezési naplót a hallgatónak értékelés után visszaadjuk.

A tervezési napló beadásának határideje május 7., póthatáridő ebben az esetben nincs.

**Értékelési szempontok, az osztályzat meghatározásának módja**

\_A tanulmányt és a naplót mint önálló szellemi alkotást értékeljük. Az értékelés során mindenek előtt a tartalmi megfelelést vizsgáljuk, de nem elhanyagolható a dolgozat nyelvezete, olvashatósága és - különösen a tervezési napló esetében - képi megjelenése sem.

\_A teljesítményt 0-100 pont közötti skálán értékeljük, a végeredmény az elért pontszám alapján:

0-60 pont között elégtelen

60-70 pont között elégséges

70-80 pont között közepes

80-90 pont között jó

90-100 pont között jeles

Budapest, 2018. január